**Python – osnovne naredbe**

U ponavljanje gradiva krećemo s naredbom print, koja nam služi da na ekranu ispišemo neki tekst, broj ili sadržaj neke varijable ili proračuna

*print ("Pozdrav") -tekst kojeg ispisujemo mora biti napisan unutar navodnih znakova*

*print ( 5 ) -primjer ispisivanja broja*

*print ( 3+2 ) - primjer ispisivanja rezultata proračuna*

Prelazimo na slijedeću cjelinu – varijable

Varijable su promjenjive vrijednosti unutar programa koje nam služe za privremeno spremanje nekih podataka, međurezultata, tekstova ili sličnog.

Neki sadržaj možemo spremiti u varijable putem tipkovnice i za to koristimo naredbu *input.*

**Primjer:**

Upitaj učenika kako se zove i njegovo ime spremi u računalo

*ime=input("Unesi ime učenika ")*

kada u varijablu želimo spremiti neku brojčanu vrijednost potrebno je odgovor kojeg smo dobili s tipkovnice pretvoriti u brojčani tip podatka naredbom **int** kako bi računalo znalo da se radi o broju.

*godine=int(input("koliko imaš godina ")) - spremamo broj godina u varijablu godine koja je brojčana*

**Zadatak**

Izradi program koji će učenika pitati kako se zove i kolko ima godina a zatim te podatke ispiši na ekranu.

*ime=input("Kako se zoveš ")*

*godine=int(input("koliko imaš godina "))*

*print(ime, " ima ", godine, " godina.")*